་མེད་ལས། ཆོས་རྣམས་ཐམས་ཅད་དངོས་མེད་པར། །སེམས་ཀྱིས་བསྒོམ་པར་བྱས་ནས་སུ། །ཨ་ལས་ཟླ་བའི་དཀྱིལ་
འཁོར་བསམ། །རང་གི་ས་བོན་དེ་དབུས་སུ། །བསམ་ཞིང་དམ་ཚིག་ཕྱག་རྒྱ་དང་། །བསམ་ཞིང་དེ་བཞིན་དེ་ཉིད་དུ། །སྒྲུབ་པ་པོས་ནི་བསྒྱུར་བར་བྱ། །ལྷ་ཡི་རྣལ་འབྱོར་ཚུལ་དུ་བསྒྱུར། །དེ་ནས་རང་གི་ས་བོན་དང༌། །ཕྱག་
རྒྱས་ཕྱག་རྒྱ་དེ་བྱིན་བརླབས། །སྟེང་འོག་གོ་རིམ་ཇི་བཞིན་དུ། །སངས་རྒྱས་རྣམས་ཀྱིས་དབང་བསྐུར་རོ། །ཞེས་དང༌། ཤཱཀ་ཐུབ་ལས།མཉམ་པར་བཞག་པས་དཔྲལ་བར་ནི། །ཕྱབ་ །ཕྱག་འཚལ་བ་ཡི་ཐལ་མོ་སྦྱར། །སངས་

རྣལ་འབྱོར་རྒྱུད་ཆོས་སྐོར་
རྒྱས་བདེ་གཤེགས་བསྐྱེད་རྣམས་ཀྱི། །ཕྱག་འཚལ་བ་ཡི་ཕྱག་རྒྱར་བཤད། །རྣལ་འབྱོར་རིག་པས་མགྲིན་ཕྱོགས་སུ། །ཐལ་མོ་མཉམ་པར་སྦྱར་བ་ལས། །རྟག་ཏུ་པདྨའི་རིགས་ཉིད་ཀྱི། །པདྨའི་ཕྱག་རྒྱ་ཡིན་པར་བཤད། །རྡོ་རྗེ་
ཐལ་མོ་སྦྱར་ནས་ཀྱང༌། །སྙིང་ཁར་གུང་མོ་མཐའ་སྦྱར་བ། །རྡོ་རྗེ་རིགས་ཀྱི་ཕྱག་རྒྱ་འདི། །དམ་ཚིག་ཐམས་ཅད་འཛིན་བྱེད་པའོ། །ཞེས་གསུངས་པ་ལྟར་རིམ་བཞིན་དུ་བརྗོད་ན། ཆོས་རྣམས་ཐམས་ཅད་དངོས་མེད་
པར། །ཞེས་སོགས་ཚིག་རྐང་གཉིས་ཀྱིས་ཡེ་ཤེས་ཚོགས་སོགས་བསྟན། ཨ་ལས་ཟླ་བའི་དཀྱིལ་འཁོར་བསམ་ཞེས་པས་ཟླ་གདན་བསྟན། དེའི་འོག་གི་པདྨ་ནི་གླེང་གཞིའི་སྐབས་ནས། ཚངས་པ་ཆེན་པོ་པདྨའི་གདན་ལ་
བཞུགས་ཏེ། ཞེས་པས་བསྟན་ཏོ། །རང་གི་ས་བོན་དེ་དབུས་སུ་ཞེས་པས་ས་བོན་བསྟན་ལ། བསམ་ཞིང་དམ་ཚིག་སོགས་ཚིག་རྐང་གཉིས་ཀྱིས་ཕྱག་མཚན་ས་བོན་གྱིས་མཚན་པ་བསྟན་ཅིང༌། སྒྲུབ་པ་པོས་ནི་སོགས་ཚིག་རྐང་
གཉིས་ཀྱིས་སྐུ་ཡོངས་སུ་རྫོགས་པ་བསྟན་ཏེ། རྡོ་རྗེའི་མཆོག་གསུམ་བསྐྱེད་བསྟན་པ་ཡིན་ནོ། །དེ་རྣམས་ཀྱི་ངག་འདོན་ནི། ཨོཾ་སྭ་བྷ་ཝ་ནས། བཞུགས་པར་གྱུར་ཅེས་པའི་བར་རོ། །དེ་ནས་རང་གི་ས་བོན་དང༌། ཕྱག་རྒྱས་
ཕྱག་རྒྱ་དེ་བྱིན་བརླབས། །ཞེས་པས་རིགས་གསུམ་སྤྱིའི་སྔགས་རྒྱས་གནས་གསུམ་བྱིན་གྱིས་བརླབ་པ་བསྟན། སྔགས་ནི་བྷི་ཏ་སོགས་ཀུན་རིག་ལས་གསུངས། ཕྱག་རྒྱ་ཤཱཀ་ཐུབ་ལས། མཉམ་པར་བཞག་པས་དཔྲལ་བར་
212

ज
བཅུ་གཉིས་
আ
།ནི། །སོགས་གོང་དུ་བསྟན་ཏོ། །སྟེང་འོག་ཇི་བཞིན་གོ་རིམ་དུ། །སངས་རྒྱས་རྣམས་ཀྱིས་དབང་བསྐུར་རོ། །ཞེས་པས་དབང་བསྐུར་བ་བསྟན་ཅིང་། སྔགས། ཨོྃ་བཛྲ་ཨ་བྷི་ཥིཉྩ་སོགས་ཕྱག་
རྡོར་ནས་གསུངས་སོ། །ཕྱག་རྒྱ་ཀུན་རིག་ནས་འབྱུང་ངོ་། །བདག་བསྐྱེད་བསྡུས་པའི་སྐབས་འདིར་ཡེ་ཤེས་པ་འཇུག་པ་མ་བཤད་པས་འཇུག་པ་ཡང་མི་མཛད། དེའི་སྟོབས་ཀྱིས་མཇུག་ཏུ་གཤེགས་གསོལ་མི་དགོས་པའི་གནད་
ཀྱང་འདི་ཡིན་ནོ། །འབྲས་བུ་ལྷ་བསྐྱེད་པའོ། །དྲུག་པ་གྲུབ་ནས་གཞན་དོན་ཇི་ལྟར་བྱ་བའི་ཚུལ་ལ་ལྔ་སྟེ། འོད་ཟེར་གྱི་སྤྲོ་བསྡུའི་སྒོ་ནས་འགྲོ་བ་རྣམས་ངན་སོང་ནས་དྲང་བ། དེ་དག་གིས་ཆེད་དུ་བརྗོད་པས་ཆེད་དུ་བརྗོད་ཅིང་
མཆོད་བསྟོད་ཇི་ལྟར་བྱ་བ། སླར་ཡང་བཟླས་པའི་སྒོ་ནས་གཞན་དོན་ཇི་ལྟར་བྱ་བ། དངོས་གྲུབ་བླངས་ཤིང་ཡི་གེ་བརྒྱ་པས་ལྷག་ཆད་ཁ་བསྐང་བ། སླར་ཡང་མཆོད་བསྟོད་བྱ་བའོ། །དང་པོ་ནི། ཚངས་པ་ཆེན་པོ་ཞེས་པ་
ནས། གསོལ་ཏོ་ཞེས་པའི་བར་རོ། །གཉིས་པ་ནི། ཨེ་མ་ཧོ། ཞེས་པ་ནས། བཞག་ཅེས་པའི་བར་རོ། །གསུམ་པ་མཆོད་པ་ནི་གླེང་གཞིའི་སྐབས་ནས་གསུངས་སོ། །བསྟོད་པ་ནི་མེ་ལྟར་འབར་བ་ནས་འབྱུང་བ་
ལྟར། སེམས་དཔའ་བཅུ་དྲུག་གི་མཚན་བརྒྱ་རྩའི་སྒོ་ནས་བསྟོད་པ་སྟེ། དེ་ཡང་རྡོ་རྗེ་སེམས་དཔའི་སྒོ་ནས་མཚན་བཅུ་ནི། སངས་རྒྱས་ཀུན་པས་སྔར་སངས་རྒྱས། །སོགས་ཤློོ་ཀ་ཕྱེད་དང་གཉིས་ཀྱིས་བསྟན། རྡོ་རྗེ་རྒྱལ་པོའི་
213

སྒོ་ནས་མཚན་བརྒྱད་ནི། རྡོ་རྗེ་ཡན་ལག་རྡོ་རྗེ་མཆོག །སོགས་དང༌། རྡོ་རྗེ་ཆགས་པའི་སྒོ་ནས་མཚན་བརྒྱད་ནི། ཕྱག་ན་རྡོ་རྗེ་ཕྱག་ཆེན་པོ་ལ་སོགས་པའོ། །རྡོ་རྗེ་ལེགས་པའི་སྒོ་ནས་མཚན་བརྒྱད་ནི། རྡོ་རྗེ་པདྨ་བྱང་ཆུབ་ལ
སོགས་པའོ། །རྡོ་རྗེ་ལས་ཀྱི་སྒོ་ནས་དྲུག་ནི། རྡོ་རྗེ་རྒྱུ་སྟེ་གནོད་སྦྱིན་ལ་སོགས་པའོ། །རྡོ་རྗེ་བསྲུང་བའི་སྒོ་ནས་བརྒྱད་ནི། རྡོ་རྗེ་འཇིགས་པ་བསྲུང་བ་ལ་སོགས་པའོ། །རྡོ་རྗེ་གནོད་སྦྱིན་གྱི་སྒོ་ནས་དགུ་ནི། རྡོ་རྗེ་གནོད་སྦྱིན་
གནོད་སྦྱིན་ལ་སོགས་པའོ། །རྡོ་རྗེ་ཁུ་ཚུར་གྱི་སྒོ་ནས་དགུ་ནི། བསྒྲུབ་བཀའི་བསྒྲུབ་པ་ལ་སོགས་པའོ། །རྡོ་རྗེ་རིན་ཆེན་གྱི་སྒོ་ནས་མཚན་དྲུག་ནི། འོད་སྟུག་པ་ནི་སོགས་སོ། །རྡོ་རྗེ་རྒྱལ་མཚན་གྱི་སྒོ་ནས་དྲུག་ནི། རྡོ་རྗེ་རྒྱལ་
མཚན་ཡོན་ཏན་སོགས་པའོ། རྡོ་རྗེ་གཟི་བརྗིད་ཀྱི་སྒོ་ནས་མཚན་དྲུག་ནི། སྒྲ་ཆེན་ཞིང་ནི་ལ་སོགས་པའོ། །རྡོ་རྗེ་བཞད་པའི་སྒོ་ནས་ལྔ་ནི། གློག་བཞིན་ཞལ་གྱི་ལ་སོགས་པའོ། །རྡོ་རྗེ་ཆོས་ཀྱི་སྒོ་ནས་དྲུག་ནི། སྤྱན་དམར་
འཇིགས་པར་མཛད་པ་ལ་སོགས་པའོ། །རྡོ་རྗེ་རྣོན་པོའི་སྒོ་ནས་ལྔ་ནི། འཁྱིལ་ཞིང་རྒྱན་ཡང་ལ་སོགས་པའོ། །རྡོ་རྗེ་ཆགས་པའི་སྒོ་ནས་མཚན་བཞི་ནི། །འདོད་ཆགས་ཞེ་སྡང་སྲིད་མཐར་ལ་སོགས་པའོ། །རྡོ་རྗེ་སྨྲ་བའི་སྒོ་ནས་
མཚན་བཞི་ནི། སྲིད་དང་སྲིད་མིན་རྣམ་སྦྱོང་བ་ལ་སོགས་པ་ཚིག་རྐང་བཞི་སྟེ། རྡོ་རྗེ་སེམས་དཔའ་མ་གཏོགས་གཞན་ཐམས་ཅད་ཚིགས་རྐང་བཞི་བཞིས་བསྟན་ཏེ། དེ་ལྟར་མཚན་བརྒྱ་རྩ་བརྒྱད་པོ་འདི་དག་སུ་ལ་མངའ་
214

5
আ
།ན། ཆོས་བརྒྱུད་སངས་རྒྱས་ལ་མངའ་བའི་རྡོ་རྗེ་སེམས་དཔའ་དེ་ལའོ། །ལྔ་པ་སླར་ཡང་བཟླས་པའི་སྒོ་ནས་གཞན་དོན་བྱ་བ་ནི། བརྟག་པ་དང་པོ་ལས། དེ་དག་དབེན་པའི་གནས་སུ་ནི། །བརྒྱ་རྩ་
ཉིད་དུ་ཚང་པར་བཟླས། །ཞེས་སོགས་ཀྱིིས་བསྟན་ཏེ། མདུན་བསྐྱེད་དང་འབྲེལ་བའི་སྐབས་འདིར་བརྒྱ་རྩ་ལས་མི་ཉུང་བར་བཟླ་བར་བྱའོ། །བསྒོམ་བཟླས་གཉིས་དཀྱུས་བཞིན་ནོ། །སྤྱིར་སྦྱོང་རྒྱུད་བཤད་པའི་སྐབས་
སུ། བསྙེན་པ་བསྒྲུབ་པ་ལས་སྦྱོར་ཞེས་པའམ། བསྙེན་པ་དང་དཀྱིལ་འཁོར་ལས་རིམ་གཉིས་ཞེས་བཤད་པ་ལས། བསྙེན་པའི་སྐབས་རེ་ཞིག་བཞག་ནས། དཀྱིལ་འཁོར་ལས་རིམ་གྱི་དབང་དུ་བྱས་པའི་བདག་བསྐྱེད་དོ། །ལྔ་
པ་དངོས་གྲུབ་བླངས་ཤིང་ཡིག་བརྒྱས་ལྷག་ཆད་ཁ་བསྐང་བ་སོགས་ཀྱང་དཀྱུས་བཞིན་ནོ། །དྲུག་པ་སླར་ཡང་མཆོད་བསྟོད་བྱ་བ་ནི། རྒྱུད་ནས་དངོས་སུ་མ་གསུངས་ཀྱང་བླ་མ་གོང་མ་རྣམས་ཀྱི་ཕྱག་ལེན་ནོ། །གཉིས་པ་བུམ་པ
བསྒྲུབ་པ་ནི། སྦྱོང་རྒྱུད་ལས། རྣམ་རྒྱལ་བུམ་པ་དྲི་ཡི་ཆུས། །རབ་ཏུ་བཀང་སྟེ་བཞག་པར་བྱ། །ཞེས་རྣམ་རྒྱལ་བུམ་པ་བསྟན་ལ།དབང་བསྐུར་རིན་ཆེན་ཆུས་གང་བའི། །བུམ་པ་ལྔ་ནི་བཞག་པར་བྱ། །ཞེས་པས་དབང་
བུམ་བསྟན་ཅིང༌། གསེར་ལས་བྱས་པའི་བྱ་རྣམས་ནི། །བརྒྱད་དམ་བཅུ་དྲུག་ལྷག་ཀྱང་རུང༌། །ཞེས་པས་མཆོད་བུམ་བསྟན་ལ། ལས་བུམ་ནི་འདིར་མ་བཤད་པས་མི་མཛད་དོ། །ཚེ་དཔག་མེད་ལས། མར་མེ་གཏོར་མ་བུམ་
215

རྣལ་འབྱོར་རྒྱུད་ཆོས་སྐོར་
པ་དང་། །ཞེས་པ་དང༌། ཀུན་རིག་ལས། བྱ་དང་བུམ་པ་བསྐང་བ་དང༌། །ཞེས་པས་བུམ་པ་འདིས་ལས་བུམ་བསྟན་པ་མ་ཡིན་ནམ་ཞེ་ན། མ་ཡིན་ཏེ། དེས་ནི་ཉེ་བར་མཁོ་བའི་བུམ་པ་བསྟན་པ་ཡིན་ནོ། །སྤྱིར་བུམ་པའི་
ཚད། མཚན་ཉིད་སོགས་གཞན་ནས་འབྱུང་བ་དང་འདྲ་ལ། བུམ་པ་གཞལ་ཡས་ཁང་དུ་བསྐྱེད་པ་དང༌། ཕྱི་བུམ་པ་ལ་ནང་གཞལ་ཡས་ཁང་དུ་འདོད་པ་དང༌། བུམ་ནང་དུ་གཞལ་ཡས་ཁང་རྫོགས་པར་བསྐྱེད་པ་དང༌། ནང་གི་
ཆུ་དང་བུམ་རྫས་རྣམས་ལྷའི་རྒྱུར་བྱས་ནས་བསྐྱེད་པ་དང་འདོད་ལུགས་མང་དུ་འབྱུང་ཡང་། རང་ལུགས་ནི་བུམ་པ་ཆུ་དང་རྫས་སོ་སོའི་སུམ་གཉིས་ཙམ་གང་བའི་ཆུའི་སྟེང་དུ་ལྷ་སོ་སོའི་གདན་གྱི་སྟེང་དུ་ལྷ་རྣམས་སྐད་ཅིག་གིས་
བསྐྱེད་པ་སྟེ། ངག་འདོན་དཀྱུས་བཞིན་ནོ། །བུམ་རྫས་ནི། དཔུང་བཟང་ལས། མུ་གེའི་བསྐལ་པ་བསལ་བའི་ཕྱིར། །ནས་སྲན་གྲོ་འབྲས་ཏིལ་དང་ལྔ། །འབྲུ་སྣ་ལྔ་ཡང་བུམ་པར་གཞུག །ནད་ཀྱི་བསྐལ་པ་བསལ་བའི་
ཕྱིར། །སླེ་ཏྲེས་ཀནྡྷ་ཀ་རི་དང༌། །རྒྱ་མཚོ་ཤུ་དག་དབང་པོ་ལག །སྨན་སྣ་ལྔ་ཡང་བུམ་པར་བླུག །མཚོན་གྱི་བསྐལ་པ་བསལ་བའི་ཕྱིར། །གསེར་དང་དངུལ་དང་མུ་ཏིག་དང༌། །མུ་མེན་བྱུ་རུ་ལ་སོགས་པའི། །རིན་ཆེན་ལྔ་
ཡང་བུམ་པར་བླུག །ཚུལ་ཁྲིམས་རྣམ་པར་དག་བྱའི་ཕྱིར། །ཛ་ཏི་ག་པུར་གུར་གུམ་དང༌། །ཙན་དན་དཀར་དམར་ཨ་ཀ་རུ། །དྲི་སྣ་ལྔ་ཡང་བུམ་པར་བླུག །ཀུན་གྱི་སྙིང་པོར་གྱུར་པས་ན། །དགོས་འདོད་ཐམས་ཅད་བསྒྲུབ་
216

5
আ
།པའི་ཕྱིར། །འོ་མ་བུ་རམ་སྦྲང་རྩི་དང༌། །མར་དང་ལཉྩ་ལ་སོགས་པའི། །སྙིང་པོ་ལྔ་ཡང་བུམ་པར་བླུག །གཞན་ཡང་བུམ་པའི་ཚད། མཚན་ཉིད་སོགས་རྒྱས་པར་ཤེས་པར་འདོད་ན། འཕགས་
པ་རིན་པོ་ཆེའི་གསུང་གི་ཟིན་བྲིས་རྣམས་ཕྱོགས་གཅིག་ཏུ་བསྒྲིགས་པ་ཁོ་བོས་བྱས་པའི་བུམ་པའི་རྣམ་བཤད་ལས་ཤེས་པར་བྱའོ། །གསུམ་པ་མདུན་བསྐྱེད་ཀྱི་དཀྱིལ་འཁོར་ཆེན་པོ་བསྒྲུབ་ཅིང་མཆོད་པ་ལ་དོན་བཅུ་སྟེ། རྟེན་གཞན་
ཡས་ཁང་བསྐྱེད་པ། བརྟེན་པ་ལྷ་བསྐྱེད་པ། ཡེ་ཤེས་ཀྱི་དཀྱིལ་འཁོར་སྤྱན་དྲང་བ། དེ་ལ་བྱོན་ལེགས་བྱ་ཞིང་མཆོད་ཡོན་དབུལ་བ། ཁྲུས་གསོལ་ཞིང་གདན་དབུལ་བ། མཆོད་པཻ་དབུལ་ཞིང་ཕྱག་འཚལ་བ། དགུག་གཞུག་
བྱ་བ། གནས་གསུམ་བྱིན་གྱིས་བརླབ་པ། ཕྱག་རྒྱ་བཞིའི་རྒྱས་གདབ་ཅིང་ལས་ལ་སྦྱར་བའོ། །དང་པོ་གཞལ་ཡས་ཁང་བསྐྱེད་པ་ནི། བརྟག་པ་དང་པོ་ལས། གྲུ་བཞི་པ་ལ་སྒོ་བཞི་པ། །ཐེམ་སྐས་བཞི་ཡི་ཕྲེང་བ་
ཅན། །ཞེས་དང་། ཡང་དེ་ཉིད་ལས། དཀྱིལ་འཁོར་ཕྱི་མའི་ཕྱི་རུ་ནི། །གླིང་བཞི་པོ་དག་བྲི་བར་བྱ། །འཛམ་བུ་གླིང་དུ་ཚངས་པ་བྲི། །ཞེས་པས་དངོས་སུ་འཇིག་རྟེན་པའི་ཁོར་ཡུག་བསྟན་ལ། ཤུགས་ཀྱིས་དཀྱིལ་འཁོར་སྒོ་
ཉིས་སྦྲགས་བསྟན་པ་ཡིན་ནོ། །འོ་ན་རས་བྲིས་ཀྱི་དཀྱིལ་འཁོར་གང་གིས་བསྟན་ན། བརྟག་པ་དང་པོ་ལས། གཙོ་བོ་བྲིས་སྐུ་ལུགས་མའང་རུང༌། །རྡོ་རྗེ་ཅན་དང་ལྷན་ཅིག་བཞག །ཞེས་པས་བསྟན་ལ། ངག་དོན་ནི། ཡཀྵ་
217

རྣལ་འབྱོར་རྒྱུད་ཆོས་སྐོར་
ནས། གདན་དང་བཅས་པར་གྱུར། ཞེས་སོགས་དཀྱུས་བཞིན་ནོ། །གཉིས་པ་བརྟེན་པ་ལྷ་བསྐྱེད་པ་ནི། བརྟག་པ་དང་པོ་ལས། དབུས་ཀྱི་ཕྱོགས་སུ་ཀུན་རིག་ནི། །དུང་དང་ཀུན་ཟླ་འདྲ་བ། །ཞལ་བཞི་པ་ལ་ཕྱག་གཉིས་
པ། །རྡོ་རྗེའི་སྐྱིལ་མོ་ཀྲུང་གིས་བཞུགས། །ཞེས་པས་གཙོ་བོ་བསྐྱེད་པ་བསྟན་ནས། འཁོར་གཞན་རྣམས་ནི། གཙོ་བོ་རྒྱལ་བ་སྲས་ཀྱི་འཁོར། །མང་པོ་རྣམས་ནི། ཞེས་སོགས་ཀྱིས་བསྟན་ཅིང༌། སྐུ་མདོག་ཕྱག་མཚན་
རྣམས། དེ་ཉིད་འདུས་པ་དང༌། རྡོ་རྗེ་འབྱུང་བ་ལ་སོགས་ནས་ཁ་བསྐང་བའོ། །བསྐྱེད་ཚུལ་ནི་དབུས་ཀྱི་གདན་གྱི་སྟེང་དུ། ཨྃ་སརྦ་བིད་ཞེས་པ་ནས། བསམ་གྱིས་མི་ཁྱབ་པས་བསྐོར་བའོ། །ཞེས་པའི་བར་དཀྱུས་བཞིན
ནོ། །ཡེ་ཤེས་པ་སྤྱན་དྲང་བ་ནི། བརྟག་པ་དང་པོ་ལས། གཙོ་བོ་རྒྱལ་བ་སྲས་ཀྱི་འཁོར། །མང་པོ་རྣམས་ནི་སྤྱན་དྲངས་ལ། །ཞེས་སོགས་ཀྱིས་བསྟན། སྤྱན་འདྲེན་ཚུལ་ནི། མ་ལུས་སེམས་ཅན་ཀུན་གྱི་སོགས་ཤློོ་ཀ་གསུམ་
པོ་འདི། མ་ག་ཏ་བཟང་མོའི་རྟོགས་བརྗོད་ལས་འབྱུང་ངོ༌། །ཞེས་ཟེར་ཡང༌། སྔོན་གྱི་རབ་གནས་མཁན་པོ་ཞིག་གིས་མཛད་དམ་ཞེས་རྡོ་རྗེ་འཆང་ཀུན་དགའ་བཟང་པོས་གསུངས་སོ། །ཆོས་རྣམས་ཀུན་གྱི་དབང་ཕྱུག་
གཙོ། །ཞེས་སོགས་ཤློོ་བཞི་ནི། སློབ་དཔོན་ཀུན་སྙིང་གི་རབ་གནས་ཀྱི་ཆོ་གར་གསུངས་སོ། །ཛཿཧཱུྃ་བཾ་ཧོཿནས། ས་མ་ཡ་སྟཱཾ་གྱི་བར་ཤཱཀ་ཐུབ་ནས་གསུངས། དེ་ལ་བྱོན་ལེགས་བྱ་ཞིང་མཆོད་ཡོན་དབུལ་བ་ཡང་སློབ་དཔོན་
218

ज
আ
།ཀུན་སྙིང་གིས་གསུངས། ཁྲུས་གསོལ་བ་ཇི་ལྟར་བལྟམས་པ་སོགས་ཤློོ་ཀ་གཅིག་ནི། དེ་ཉིད་འདུས་པར་གསུངས། གདན་དབུལ་བ་ནི། བདག་དང་འགྲོ་ལ་སོགས་ཤློོ་ཀ་གཅིག་སྟེ་ཀུན་སྙིང་གིས་
གསུངས། མཆོད་པ་ནི། ལྷ་ལ་སོགས་པའི་དྲིའི་རྫས་སོགས་ཤློོ་ཀ་ལྔ་ནི་ལེགས་གྲུབ་ཀྱི་རྒྱུད་ལས་གསུངས་སོ། །ཕྱག་འཚལ་བ། ཨོཾ་སརྦ་ཏ་ཐཱ་ག་ཏ་ནས། ཀཱ་རོ་མི་ཞེས་པའི་བར་རྡོ་རྗེ་འབྱུང་བ་ནས་གསུངས་སོ། །དགུག་
གཞུག་བྱ་བ་ནི། བརྟག་པ་དང་པོར། ཛཿཧཱུྃ་བཾ་ཧོཿཐུགས་རྗེའི་བདག །ཚུར་གཤེགས་ཞེེས་ནི་བརྗོད་ནས་ཀྱང༌། །རྡོ་རྗེ་བཅིངས་པས་བཅིངས་པ་ཉིད། །མཛུབ་གཉིས་ལྕགས་ཀྱུའི་ཚུལ་དུ་བྱ། །ཞགས་པ་བཞིན་དུ་རྩེ་སྦྱར་
ཧཱུཾ་ ཏེ། །དེ་ཉིད་ལྕགས་སྒྲོག་ཚུལ་དུ་སྦྲེལ། །མཐེ་བོང་གཉིས་ནི་ནང་དུ་གཞུག །བསྐྱོད་པར་གྱུར་ན་དབང་དུ་འགྱུར། །ཞེས་པས་བསྟན་ཏེ། སྔགས་རྒྱ་ནི་དཀྱུས་བཞིན་ནོ། །གནས་གསུམ་བྱིན་གྱིས་བརླབ་པ་གོང་དུ་བཤད་པ་མི
བཞིན་ནོ། །མདུན་བསྐྱེད་ཀྱི་སྐབས་འདིར་དབང་མི་བསྐུར་བར་དབུ་རྒྱན་རང་ཆས་སུ་བསྒོམ་པ་ནི། སློབ་དཔོན་ཀུན་སྙིང་གི་རྣམ་སྣང་སྒྱུ་དྲའི་འགྲེལ་པར། ཀུན་རིག་གི་མདུན་བསྐྱེད་ཀྱི་དཀྱིལ་འཁོར། དབ༵ང་མི་བསྐུར་བར་
རིགས་བདག་རང་ཆས་ཅན་དུ་བསྒོམ་པའོ་གསུངས་པ་ལ་